แนวโน้มดัชนีเช้ายังซึม
นักวิเคราะห์ฯคาดตลาดหุ้นไทยเช้านี้มีโอกาสปรับลดลงต่อเนื่อง ท่ามกลางวอลลุ่มเบาบาง ให้แนวรับ 1,015 -1,010 จุด แนวต้าน  1,025 - 1,030  จุด
15 ธ.ค. 2554

นักวิเคราะห์ฯคาดตลาดหุ้นไทยเช้านี้มีโอกาสปรับลดลงต่อเนื่อง ท่ามกลางวอลลุ่มเบาบาง ให้แนวรับ 1,015 -1,010 จุด แนวต้าน  1,025 - 1,030  จุด          นายสมชาย เอนกทวีผล ผู้อำนวยการฝ่ายวิจัย บล.ฟินันเซียไซรัส จำกัด กล่าวว่า ภาวะหุ้นไทยเช้านี้ปรับตัวลดลงต่อเนื่อง และมีโอกาสที่จะเห็นการพักฐานในระยะสั้นท่ามกลางไม่มีปัจจัยสนับสนุนตลาด โดยเฉพาะตลาดต่างประเทศที่กดดัน จากความกังวลยุโรปต่อเนื่อง รวมทั้งหลังไอเอ็มเอฟ มองเศรษฐกิจกรีซ อาจหดตัวลงในปีหน้าในระดับที่รุนแรงกว่าที่คาด นอกจากนี้ราคาราคาน้ำน้ำดิบ และราคาทองคำก็ลดลง ซึ่งจะส่งผลให้ตลาดไม่ไปไหน           ขณะที่มองการลงทุนของต่างชาติ ยังคงขายต่อเนื่องซึ่งเป็นปกติในช่วงปลายปี ดังนั้นโอกาสที่หุ้นจะยืนในแดนบวกได้ก็ค่อนข้างยาก ขณะที่ตลาดหุ้นอื่นในภูมิภาคเช้านี้ปรับตัวลงเป็นส่วนใหญ่  พร้อมให้แนวรับ 1,015 -1,010 จุด  แนวต้าน 1,025 - 1,030  จุด